RESOLUCIÓN do 13 de decembro de 2004, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, do calendario laboral para o ano 2005 do convenio colectivo do sector de rematantes e serradores de madeira.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 20/01/2005

Vista a acta do calendario laboral para o ano 2005 do convenio colectivo do sector de rematantes e serradores de madeira, con nº de código 3601075 que tivo entrada no rexistro único do edificio administrativo da Xunta de Galicia en Vigo o día 2-12-2004, subscrita pola comisión negociadora do convenio, o 1-12-2004. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, existente nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 13 de decembro de 2004.
Joaquín Macías Sánchez
Delegado provincial de Pontevedra
Convenio colectivo do sector de rematantes
e serradores de madeira da provincia de Pontevedra
Asistentes:
CC.OO: Francisco Javier Boullosa González.
CIG: Xosé Xoán Melón González.
UGT: Ramón Carrera Molares.
Representación empresarial:
José Aníbal Piñeiro Serodio.
Fernando Castro González.
Jesús Baquero Moreira.
Secretario de actas: Pablo Manuel Búa Burgos.
En Vigo, nos locais da Confederación Provincial de Empresarios de Pontevedra, ás dezaoito horas do día un de decembro de dous mil catro, reúnese a comisión negociadora do convenio colectivo do sector de remanantes e serradores de madeira da provincia de Pontevedra, para efectos de fixar os días festivos para o ano 2005. Asisten as persoas citadas anteriormente.
Artigo 17º.-Días festivos.
1. Para efectos de distribución e adecuación da xornada laboral, que se establece para o ano 2005 en mil setecentas oitenta e catro (1.784) horas de traballo efectivo en cómputo anual, consideraranse como non laborables e retribuídos os días 16 de maio, e o 5, 7 e 9 de decembro.
2. Se algún concello da provincia sinala como festivo local un día non laborable, ou coincidise con algún dos días anteriormente referidos, establécese como festivo na súa substitución o día laborable inmediatamente seguinte.
3. Os días de descanso retribuído, establecidos no punto 1, poderán ser modificados por acordo entre a empresa e os traballadores, ou os seus representantes legais, para axustalos ás necesidades das partes.
Acórdase a súa remisión á autoridade laboral co obxecto do seu rexistro e posterior publicación no Diario Oficial de Galicia e no BOP. Autorízase a Pablo Búa Burgos para levar a cabo as xestións necesarias. Non habendo máis asuntos que tratar, levántase a sesión ás dezoito e trinta horas do día un de decembro de dous mil catro.